**Polestar indgår strategisk samarbejde med Circulor for at sikre gennemsigtighed i forsyningskæde**

* Polestar indgår strategisk samarbejde med blockchain-udbyderen Circulor
* Samarbejdet har til formål at skabe blockchain sporbarhed og spore CO2e-fodaftryk
* Samarbejdet har høje ambitioner og muliggør en hidtil uset gennemsigtighed i forsyningskæden

Elbilmærket, Polestar, er med til at skabe en bevægelse for mere gennemsigtighed i hele bilindustrien for at fremskynde skiftet til en klimaneutral fremtid.

Gennemsigtighed er hjørnestenen for den svenske elbilproducents ambitiøse bæredygtighedsstrategi. Derfor er det vigtigt for Polestar at spore de materialer og mineraler, der bliver brugt i batterierne.

Circulor understøtter virksomheder i at opnå mere bæredygtige forsyningskæder og arbejder med blockchain-teknologi for at spore materialer. En blockchain består af en liste af blokke, der er forbundet med kryptografi. En 'digital tvilling' bliver oprettet for det råmateriale, der bliver sporet, og materialet spores derefter gennem forsyningskæden og skaber en digital tråd, der følger og registrerer de forskellige industrielle processer og transformationer, den gennemgår.

Det betyder, at udvindingsstedet og metoderne, hvorved råmaterialerne udvindes, forarbejdes og transporteres, kan reguleres bedre. Det hjælper med at sikre, at materialerne, der anvendes til batteriproduktionen, kommer fra de forventede miner eller genbrugsfaciliteter. Blockchain-teknologien anvendes allerede i Polestar 2 for at understøtte sporingen af kobolt i bilernes batterier.

”At værne om miljøet er meget vigtigt for Polestar. Dette hidtil usete sporbarhedsniveau betyder, at Polestar kan fremme bæredygtig og etisk praksis i sin forsyningskæde og give bedre gennemsigtighed for forbrugerne ”, siger Thomas Ingenlath, CEO hos Polestar.

”Vi er glade for vores samarbejde med Polestar, hvor vi kan hjælpe med at sikre gennemsigtighed i forsyningskæden for Polestar, deres leverandører og deres kunder. Vores platforms evne til dynamisk at spore CO2e i hele forsyningskæden vil hjælpe Polestar med at opnå deres mål om at skabe en klimaneutral bil inden 2030 ”, siger Douglas Johnson-Poensgen, CEO for Circulor.

Samarbejdet mellem Polestar og Circulor er omfattende og ambitiøst, og har især til formål at spore de materialer, der udgør en risiko enten overfor miljøet og/eller menneskerettighederne. Takket være Polestars bæredygtighedsmærkning, der viser klimaaftrykket og sporer risikomaterialer i Polestar-bilerne, kan forbrugerne få et unikt indblik i bilernes klimapåvirkning, og på baggrund af dette træffe velinformede valg.

En del af samarbejdet går også ud på at spore CO2e-udledningen gennem forsyningskæden. Circulor tilbyder en løsning til at spore drivhusgasser, der er mere nøjagtig end generiske emissionsdata fra databaser. CO2e-sporingen giver Polestar mulighed for at se de emissioner, der er skabt som en del af dets produktionsproces, såvel som dem, der stammer fra leverandører gennem forsyningskæden.

Polestar er på en mission om at skabe en fremtid med bæredygtig mobilitet. Gennemsigtighed i forsyningskæden er et stort skridt på rejsen.

Ender.

For billeder og andre medieoplysninger, besøg polestar.com/press

**Kontaktoplysninger**

Generelle medieforespørgsler

media@polestar.com

***Om Polestar***

*Polestar er det selvstændige svenske premium-brand for højtydende elbiler, grundlagt af Volvo Cars og Geely Holding. Polestar blev etableret i 2017 og nyder godt af specifikke teknologiske og tekniske synergier med Volvo Cars, hvilket medfører en række betydelige stordriftsfordele. Virksomheden har hovedkontor i Göteborg, Sverige, og sælger sine biler på ti globale markeder i Europa, Nordamerika og Kina. I 2021 udvider Polestar salget til otte nye markeder i Europa og Stillehavsområdet.*

*Polestar producerer to højtydende elektrificerede biler. Polestar 1 er en lavvolumen, hybrid GT med et kulfiberkarosseri, 609 hk, 1.000 Nm og en rækkevidde på ren eldrift på 124 km (WLTP) - den længste af en hvilken som helst anden plug-in hybridbil i verden. Polestar 2 er en sedan, og virksomhedens første højtydende rene elbil. Polestar 2 blev lanceret i 2020 med firehjulstræk og ren elekrisk drivline, der leverer 300 kW og 660 Nm og en maksimal rækkevidde på 470 km (WLTP).*

*I fremtiden vil den højtydende elektriske SUV, Polestar 3, slutte sig til porteføljen på samme måde som Precept - en elbil-prototype, der blev præsenteret i 2020 og er planlagt til fremtidig produktion. Precept viser brandets vision med hensyn til bæredygtighed, digital teknologi og fremtidigt design.*